

**ประกาศเทศบาลตำบลขนอม**

**เรื่อง รับสมัครบุคคลเพื่อเข้ารับการสรรหาและเลือกสรรเป็นพนักงานจ้างเทศบาลตำบลขนอม**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยเทศบาลตำบลขนอม มีความประสงค์จะดำเนินการสรรหาและเลือกสรรบุคคลเพื่อเป็นพนักงานจ้างเทศบาลตำบลขนอม ประเภทพนักงานจ้างตามภารกิจ จำนวน 2 ตำแหน่ง รวมทั้งสิ้น 2 อัตรา

อาศัยอำนาจตามความในพระราชบัญญัติระเบียบบริหารงานบุคคลส่วนท้องถิ่น พ.ศ. 2542 มาตรา 13 มาตรา 14 มาตรา 15 และมาตรา 25 ประกอบกับประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ 19 กรกฎาคม 2547 ข้อ 18 ข้อ 19 และข้อ 20
จึงประกาศรับสมัครบุคคลเพื่อเข้ารับการสรรหาและเลือกสรรเป็นพนักงานจ้างเทศบาลตำบลขนอม โดยมีรายละเอียดดังนี้

# **1.ตำแหน่งที่รับสมัคร**

# **1.1 พนักงานจ้างตามภารกิจ**

# - ตำแหน่งผู้ช่วยเจ้าหน้าที่บันทึกข้อมูล (ปฏิบัติงานกองสาธารณสุขฯ) จำนวน 1 อัตรา

 - ตำแหน่งผู้ช่วยพนักงานจัดเก็บรายได้ (ปฏิบัติงานกองคลัง) จำนวน 1 อัตรา

**2.หน้าที่ความรับผิดชอบของตำแหน่งและลักษณะงานที่ปฏิบัติ ระยะเวลาการจ้าง และค่าตอบแทนที่จะได้รับ (ภาคผนวก ก แนบท้ายประกาศนี้)**

**3.คุณสมบัติของผู้สมัคร**

ผู้สมัครสอบต้องมีคุณสมบัติทั่วไป และคุณสมบัติเฉพาะสำหรับตำแหน่ง ดังนี้

* 1. **คุณสมบัติทั่วไป**

ผู้สมัครซึ่งจะได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้าม ดังต่อไปนี้

1. (1) มีสัญชาติไทย
2. (2) มีอายุไม่ต่ำกว่า 18 ปี และไม่เกิน 60 ปี

(3) ไม่เป็นบุคคลล้มละลาย

(4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือ

จิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานเทศบาล ดังนี้

(4.1) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม

1. (4.2) วัณโรคในระยะอันตราย

…/(4.3) โรคเท้าช้าง

-2-

1. (4.3) โรคเท้าช้างในระยะที่ปรากฏอาการเป็นที่รังเกียจแก่สังคม
2. (4.4) โรคติดยาเสพติดให้โทษ

 (4.5) โรคพิษสุราเรื้อรัง

(5) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรค การเมือง

(6) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

(7) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิด
 ทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(8) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือ
 หน่วยงานอื่นของรัฐ

1. ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่น
ของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น
	1. **คุณสมบัติเฉพาะสำหรับตำแหน่ง** **(ภาคผนวก ก แนบท้ายประกาศนี้)**

**4.วัน เวลา และสถานที่รับสมัคร**

ให้ผู้ประสงค์จะสมัครขอและยื่นใบสมัครได้ที่ สำนักปลัดเทศบาล เทศบาลตำบลขนอม อำเภอ ขนอม จังหวัดนครศรีธรรมราช โทรศัพท์ 0 7552- 8834ตั้งแต่ **วันที่ 15 - 23 พฤศจิกายน 2554 ในวันและเวลาราชการ**

 **5. เอกสารหลักฐานที่ต้องนำมายื่นพร้อมกับใบสมัคร**

5.1 ผู้สมัครสอบจะต้องยื่นใบสมัครพร้อมหลักฐานด้วยตนเอง โดยกรอกรายละเอียดใน
 ใบสมัครให้ถูกต้องครบถ้วน พร้อมสำเนาเอกสารอื่นที่ลงชื่อรับรองสำเนาถูกต้องยื่นต่อเจ้าหน้าที่รับสมัคร ดังต่อไปนี้

(1) รูปถ่ายหน้าตรง ไม่สวมหมวกและไม่สวมแว่นตาดำ ขนาด 1 นิ้ว ถ่ายครั้งเดียวไม่เกิน 6 เดือน จำนวน 3 รูป และให้ผู้สมัครเขียนชื่อ – สกุล ตำแหน่งที่สมัครสอบไว้ด้านหลังรูปทุกรูป

(2) สำเนาวุฒิการศึกษา หรือระเบียนแสดงผลการเรียนที่ระบุสาขาแสดงว่าเป็นผู้มีวุฒิการศึกษาตรงตามคุณสมบัติเฉพาะสำหรับตำแหน่งที่สมัคร จำนวน 1 ชุด
(ให้นำต้นฉบับวุฒิการศึกษา มาตรวจสอบในวันสมัครด้วย)

1. สำเนาทะเบียนบ้าน สำเนาบัตรประจำตัวประชาชน สำเนาหลักฐานเกี่ยวกับการเกณฑ์ทหาร (ถ้ามี) อย่างละ 1 ฉบับ
2. ใบรับรองแพทย์ ที่แสดงว่าไม่เป็นโรคที่ต้องห้ามตามประกาศที่คณะกรรมการกลางพนักงานเทศบาลกำหนด ซึ่งออกให้ไม่เกิน 1 เดือน นับแต่วันที่ตรวจร่างกาย จำนวน 1 ฉบับ
3. สำเนาหลักฐานอื่นๆ เช่น ทะเบียนสมรส ใบเปลี่ยนชื่อตัว - ชื่อสกุล ฯลฯ จำนวน 1 ฉบับ

  ***(สำเนาถ่ายเอกสารทุกชนิดให้ใช้กระดาษ A4 เท่านั้น และรับรองสำเนาถูกต้องทุกฉบับ)***

…6./เงื่อนไขรับสมัคร

-3-

**6. เงื่อนไขในการรับสมัคร**

(1) ผู้สมัครจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งตรงตามที่กำหนด ในประกาศรับสมัครนี้จริงและจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน

ในกรณีที่ตรวจสอบพบว่าผู้สมัครไม่มีคุณสมบัติตามที่กำหนดไว้ในประกาศนี้ หรือข้อความที่แจ้งไว้ในใบสมัครหรือเอกสารที่ใช้ประกอบการสมัครไม่ถูกต้องครบถ้วน หรือวุฒิที่ใช้ในการสมัครไม่ถูกต้อง เทศบาลจะไม่รับสมัคร หรืออาจถอนชื่อผู้สมัครจากบัญชีรายชื่อผู้มีสิทธิเข้ารับการเลือกสรร หรือบัญชีผู้ผ่านการเลือกสรร หรือยกเลิกสัญญาจ้างได้ตามแก่กรณี

(2) ผู้สมัครต้องแจ้งสถานที่ติดต่อได้ทางจดหมายลงทะเบียนในเขตจ่ายของการไปรษณีย์ไว้

ในใบสมัคร และในกรณีที่แจ้งสถานที่อยู่ไม่ชัดเจนทำให้ไม่สามารถติดต่อได้ผู้สมัคร จะเรียกร้องสิทธิใด ๆ ไม่ได

  **7. ค่าธรรมเนียมในการสมัคร**

 ผู้สมัครจะต้องเสียค่าธรรมเนียมสำหรับตำแหน่งที่สมัครเข้ารับการเลือกสรรทุกตำแหน่ง
ในอัตรา 100 บาท ค่าธรรมเนียมการสมัครสอบจะไม่จ่ายคืนให้ เว้นแต่มีการยกเลิกการสอบครั้งนี้

 **8. การประกาศรายชื่อผู้มีสิทธิเข้ารับการเลือกสรร**

เทศบาลตำบลขนอม จะประกาศรายชื่อผู้มีสิทธิเข้ารับการเลือกสรรเป็นพนักงานจ้างในสังกัดเทศบาลตำบลขนอม และระเบียบเกี่ยวกับการดำเนินการเลือกสรร **ในวันที่ 25 พฤศจิกายน 2554**  **ณ สำนักงานเทศบาลตำบลขนอม**

 **9. หลักเกณฑ์และวิธีการเลือกสรร**

เทศบาลตำบลขนอม จะเลือกสรรบุคคลเพื่อปฏิบัติงานโดยยึดหลัก “สมรรถนะ” ที่จำเป็นต้องใช้สำหรับการปฏิบัติงานในตำแหน่งตามที่เทศบาลตำบลขนอมกำหนด ซึ่งประกอบด้วย

(1) ความรู้ของบุคคลในเรื่องต่าง ๆ ที่จำเป็นต่อการปฏิบัติงาน

(2) ความสามารถหรือทักษะเฉพาะของบุคคลในเรื่องต่าง ๆ ที่จำเป็นต่อการปฏิบัติงาน

(3) คุณลักษณะอื่น ๆ ของบุคคลซึ่งจำเป็นหรือเหมาะสมต่อการปฏิบัติงาน

สำหรับวิธีการประเมินสมรรถนะแต่ละเรื่อง เทศบาลตำบลขนอม จะเป็นผู้กำหนดโดยสมรรถนะเรื่องหนึ่งอาจประเมินด้วยวิธีการประเมินหลายวิธีการ หรือสมรรถนะหลาย ๆ เรื่อง อาจประเมินด้วยวิธีการประเมินวิธีเดียวกันตามที่เห็นว่าเหมาะสม และสอดคล้องกับการประเมินสมรรถนะดังกล่าว **โดยอาจใช้การสอบข้อเขียน การทดสอบตัวอย่างงาน การสัมภาษณ์ การทดสอบด้วยสถานการณ์จำลอง การตรวจสอบกับบุคคลที่อ้างอิง หรืออื่น ๆ ตามที่เห็นสมควร**

**10.เกณฑ์การตัดสิน**

การตัดสินว่าผู้ใดได้รับการเลือกสรรเป็นพนักงานจ้างของเทศบาลตำบลขนอมให้ถือเกณฑ์ว่าต้องเป็นผู้ผ่านการประเมินสมรรถนะตามที่เทศบาลตำบลขนอมกำหนด โดยได้คะแนนในแต่ละภาคการประเมินไม่ต่ำกว่าร้อยละ 60

…/10.วันเวลา

-4-

**11.วัน เวลา และสถานที่ดำเนินการเลือกสรร**

เทศบาลตำบลขนอม จะดำเนินการเลือกสรรพนักงานจ้าง **ในวันที่ 30 พฤศจิกายน 2554 ตั้งแต่เวลา 10.00 น. เป็นต้นไป ณ สำนักงานเทศบาลตำบลขนอม**

**12.การประกาศรายชื่อผู้ผ่านการเลือกสรร**

เทศบาลตำบลขนอม จะประกาศรายชื่อผู้ผ่านการเลือกสรร **ภายในวันที่ 6 ธันวาคม 2554
ณ สำนักงานเทศบาลตำบลขนอม**

**13.การขึ้นบัญชี**

13.1 การขึ้นบัญชีผู้ผ่านการเลือกสรรเป็นพนักงานจ้าง เทศบาลตำบลขนอมจะเรียงลำดับที่จากผู้ได้คะแนนสอบข้อเขียน คะแนนสอบภาคปฏิบัติ และคะแนนสอบสัมภาษณ์รวมกันสูงสุดลงมาตามลำดับ ในกรณีได้คะแนนรวมเท่ากันจะให้ผู้ที่ได้คะแนนสอบสัมภาษณ์มากกว่าอยู่ในลำดับที่สูงกว่า หากคะแนนสอบสัมภาษณ์เท่ากันอีกจะให้ผู้ที่ได้คะแนนสอบข้อเขียนเท่ากันอยู่ในลำดับที่สูงกว่า หากคะแนนสอบข้อเขียนเท่ากันอีกจะให้ ผู้ที่ได้คะแนนสอบภาคปฏิบัติมากกว่าอยู่ในลำดับที่สูงกว่า หากคะแนนสอบภาคปฏิบัติเท่ากันอีกจะให้ผู้สมัครที่ได้
เลขประจำตัวสอบก่อนเป็นผู้อยู่ในลำดับที่สูงกว่า

13.2 บัญชีผู้ผ่านการเลือกสรรเป็นพนักงานจ้าง มีระยะเวลาไม่เกิน 1 ปี นับแต่วันขึ้นบัญชีแต่ ถ้ามีการเลือกสรรอย่างเดียวกันนั้นอีก และได้ขึ้นบัญชีผ่านการเลือกสรรใหม่แล้ว บัญชีผู้ได้รับการเลือกสรรครั้งก่อนเป็นอันยกเลิก

13.3 กรณีที่มีผู้ผ่านการเลือกสรรมากกว่าจำนวนอัตราว่าง และภายหลังมีอัตราว่างในงาน

ลักษณะเดียวกันหรือคล้ายคลึงกัน ซึ่งเทศบาลตำบลขนอม พิจารณาแล้วเห็นว่าสามารถใช้บุคคลที่มีสมรรถนะในเรื่องเดียวกัน นายกเทศมนตรีตำบลขนอม โดยความเห็นชอบของคณะกรรมการพนักงานเทศบาลจังหวัดนครศรีธรรมราช อาจพิจารณาจัดจ้างผ่านการเลือกสรรจากบัญชีรายชื่อผู้ผ่านเลือกสรรที่ยังไม่หมดอายุก็ได้

 **14.การทำสัญญาจ้าง**

ผู้ได้รับการขึ้นบัญชีจะได้รับการทำสัญญาจ้างเป็นพนักงานจ้างในสังกัดเทศบาลตำบลขนอมเมื่อได้รับความเห็นชอบจากคณะกรรมการพนักงานเทศบาลจังหวัดนครศรีธรรมราชแล้ว

 จึงประกาศมาให้ทราบโดยทั่วกัน

#### ประกาศ ณ วันที่ 7 พฤศจิกายน พ.ศ. 2554

 ( นายประสิทธิ์ เพชราภรณ์ )

 นายกเทศมนตรีตำบลขนอม

***"ยึดมั่นธรรมาภิบาล บริการเพื่อประชาชน"***

**ผนวก ก**

**แนบท้ายประกาศเทศบาลตำบลขนอม ลงวันที่ 7 พฤศจิกายน 2554**

##### ประเภท/ตำแหน่งพนักงานจ้าง หน้าที่ความรับผิดชอบของตำแหน่งและลักษณะงานที่ปฏิบัติ

##### คุณสมบัติเฉพาะสำหรับตำแหน่ง ระยะเวลาการจ้าง และค่าตอบแทนที่จะได้รับ

**1. พนักงานจ้างตามภารกิจ จำนวน 1 ตำแหน่ง 1 อัตรา**

**1.1 ชื่อตำแหน่ง ผู้ช่วยเจ้าหน้าที่บันทึกข้อมูล**

**1.2ประเภทพนักงานจ้าง**

พนักงานจ้างตามภารกิจ

### 1.3 หน้าที่ความรับผิดชอบของตำแหน่งและลักษณะงานที่ปฏิบัติ

**หน้าที่และความรับผิดชอบ**

 ปฏิบัติงานชั้นต้นเกี่ยวกับงานบันทึกข้อมูลลงในบัตร หรือกระดาษเทปหรือเทปแม่เหล็ก

หรือจานแม่เหล็ก เพื่อใช้กับเครื่องคอมพิวเตอร์ ในลักษณะที่ไม่ยากภายใต้การกำกับตรวจสอบโดยใกล้ชิด หรือตามคำสั่ง หรือแบบ หรือแนวทางปฏิบัติที่มีอยู่อย่างแน่ชัด หรือละเอียดถี่ถ้วน และปฏิบัติหน้าที่อื่น

ตามที่ได้รับมอบหมาย

 **ลักษณะงานที่ปฏิบัติ**

 แยกประเภทเอกสารข้อมูลให้ตรงกับชนิดของบัตรที่ได้วางรูปไว้แล้ว หรือให้ตรงกับกระดาษ เทป หรือเทป แม่เหล็ก หรือจานแม่เหล็ก ที่จำแนกไว้แล้ว บันทึกข้อมูลลงในบัตร หรือเทป หรือจานแม่เหล็ก

เพื่อใช้กับเครื่องคอมพิวเตอร์ โดยใช้เครื่องเจาะหรือเครื่องบันทึก และปฏิบัติหน้าที่อื่นที่เกี่ยวข้อง

 **คุณสมบัติเฉพาะสำหรับตำแหน่ง**

ได้รับประกาศนียบัตรวิชาชีพ หรือเทียบได้ไม่ต่ำกว่านี้ ทุกสาขาซึ่งศึกษาวิชาการคอมพิวเตอร์

มาไม่น้อยกว่า 6 หน่วยกิต และมีความสามารถในการบันทึกข้อมูลภาษาไทยไม่น้อยกว่านาทีละ 42 คำ

และภาษาอังกฤษไม่น้อยกว่านาทีละ 30 คำ

 **ความรู้ความสามารถที่ต้องการ**

 1. มีความรู้ในการใช้เครื่องเจาะหรือเครื่องบันทึกข้อมูลอย่างเหมาะสมแก่การปฏิบัติงาน ในหน้าที่

 2. มีความรู้ความเข้าใจในกฎหมายว่าด้วยระเบียบข้าราชการพลเรือน กฎหมายว่าด้วย ระเบียบบริหารราชการแผ่นดิน และกฎหมาย กฎ ระเบียบ และข้อบังคับอื่นที่ใช้ในการปฏิบัติงานในหน้าที่

 3. มีความรู้ความสามารถในการปฏิบัติงานธุรการ และงานสารบรรณอย่างเหมาะสม แก่การปฏิบัติหน้าที่

 4. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่

 5. มีความสามารถในการปฏิบัติหน้าที่ด้วยความละเอียดแม่นยำ

1.4 ระยะการจ้าง

- ไม่เกิน 4 ปี

1.5 ค่าตอบแทนที่จะได้รับ

**-** 6,050 บาท/เดือน

**-2-**

**2. พนักงานจ้างตามภารกิจ จำนวน 1 ตำแหน่ง 1 อัตรา**

**1.1 ชื่อตำแหน่ง ผู้ช่วยเจ้าพนักงานจัดเก็บรายได้**

**1.2ประเภทพนักงานจ้าง**

พนักงานจ้างตามภารกิจ

### 1.3 หน้าที่ความรับผิดชอบของตำแหน่งและลักษณะงานที่ปฏิบัติ

**หน้าที่และความรับผิดชอบ**

ปฏิบัติงานเกี่ยวกับการจัดเก็บภาษีอากร ค่าธรรมเนียมต่าง ๆ และรายได้อื่นที่ค่อนข้างยากภายใต้การกำกับตรวจสอบโดยทั่วไป หรือตามคำสั่ง หรือแบบ หรือแนวทางปฏิบัติอย่างกว้าง ๆ และปฏิบัติหน้าที่อื่นตามที่ได้รับมอบหมาย

 **ลักษณะงานที่ปฏิบัติ**

 ปฏิบัติงานเกี่ยวกับการจัดเก็บภาษีอากร เช่น ภาษีโรงเรือนและที่ดิน ภาษีบำรุงท้องที่ ภาษีป้าย ค่าธรรมเนียมใบอนุญาตควบคุม กิจการค้า ค่าธรรมเนียมใบอนุญาตควบคุมการแต่งผม ค่าธรรมเนียม ใบอนุญาตการทำน้ำแข็งเพื่อการค้า ค่าธรรมเนียมใบอนุญาตตั้งตลาดเอกชน ค่าธรรมเนียมใบอนุญาติทำการโฆษณา และใช้เครื่องขยายเสียง ค่าธรรมเนียมตรวจรักษาโรค ค่าธรรมเนียมเก็บขยะมูลฝอย ค่าธรรมเนียมขนสิ่งปฏิกูล ค่าธรรมเนียมควบคุมการก่อสร้างอาคาร ค่าธรรมเนียมรับรองสำเนาทะเบียนราษฎร์ ค่าธรรมเนียมอื่น ๆ

 **คุณสมบัติเฉพาะสำหรับตำแหน่ง**

1. ได้รับประกาศนียบัตรวิชาชีพเทคนิคหรือเทียบได้ไม่ต่ำกว่านี้ทางบัญชี พาณิชยการ

เลขานุการ การตลาด การขาย การธนาคาร และธุรกิจการเงิน การจัดการ การบริหารธุรกิจ คอมพิวเตอร์ หรือทางอื่นที่ ก.ท. กำหนดว่าใช้เป็นคุณสมบัติเฉพาะสำหรับตำแหน่งนี้ได้ หรือ

2. ได้รับประกาศนียบัตรวิชาชีพชั้นสูง หรือเทียบได้ไม่ต่ำกว่านี้ทางบัญชี พาณิชยการ

เลขานุการ การตลาด การขาย การธนาคาร และธุรกิจการเงิน การจัดการ การบริหารธุรกิจ คอมพิวเตอร์หรือทางอื่นที่ ก.ท. กำหนดว่าใช้เป็นคุณสมบัติเฉพาะสำหรับตำแหน่งนี้ได้

 **ความรู้ความสามารถที่ต้องการ**

1. มีความรู้ในการจัดรายได้ของเทศบาลอย่างเหมาะสมแก่การปฏิบัติงานในหน้าที่
2. มีความรู้ความเข้าใจในกฎหมายเทศบาลและกฎหมาย กฎ ระเบียบ ข้อบังคับอื่น

ที่ใช้ในการปฏิบัติงานในหน้าที่

-3-

1. มีความรู้ความสามารถในการปฏิบัติงานธุรการและงานสารบรรณอย่างเหมาะสม

แก่การปฏิบัติงานในหน้าที่

1. มีความสามารถในการปฏิบัติหน้าที่ด้วยความละเอียดแม่นยำ
2. มีความสามารถในการใช้ภาษาอย่างเหมาะสมแก่การปฏิบัติงานในหน้าที่

1.4 ระยะการจ้าง

- ไม่เกิน 4 ปี

1.5 ค่าตอบแทนที่จะได้รับ

**-** ประกาศนียบัตรวิชาชีพเทคนิค ได้รับ 6,800.- บาท/เดือน

- ประกาศนียบัตรวิชาชีพชั้นสูง ได้รับ 7,460.- บาท/เดือน